FI Euroopan unionin virallinen lehti L 170/3

KOMISSION ASETUS (EY) N:o 923/2006,

annettu 22 päivänä kesäkuuta 2006,

pysyvän tarjouskilpailun avaamisesta Tšekin, Unkarin, Itävallan, Puolan ja Slovakian interventioelinten hallussa olevan maissin myymiseksi uudelleen yhteisön markkinoilla annettujen asetusten (EY) N:o 1164/2005, (EY) N:o 1165/2005, (EY) N:o 1168/2005, (EY) N:o 1700/2005 ja (EY) N:o 1845/2005 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,

sekä katsoo seuraavaa:

(1) Asetuksilla (EY) N:o 1164/2005 (2), (EY) N:o 1165/2005 (3), (EY) N:o 1168/2005 (4), (EY) N:o 1700/2005 (5) ja (EY) N:o 1845/2005 (6) avataan pysyviä tarjouskilpailuja Tšekin, Unkarin, Itävallan, Puolan ja Slovakian interventioelinten hallussa olevan maissin myymiseksi uudelleen yhteisön markkinoilla. Kyseiset tarjouskilpailut päättyvät 28 päivänä kesäkuuta 2006.

(2) Jotta varmistetaan se, että kotieläintuottajat sekä eläinrehuteollisuus voivat tehdä hankintoja kilpailukykyisin hinnoin markkinointivuoden 2006/2007 alussa, olisi jatkettava Tšekin, Unkarin, Itävallan, Puolan ja Slovakian interventioelinten hallussa olevien maissivarastojen saattamista viljamarkkinoiden käyttöön.

(3) Kyseisen määräajan jatkamisen yhteydessä ei kuitenkaan täsmennetty niitä 28 päivästä kesäkuuta 2006 alkavia viikkoja, joina tarjouskilpailuja ei järjestetä. Toimijat saattavat sen vuoksi jättää hyvässä uskossa tarjouksia kyseisillä viikoilla, vaikkei niiden aikana ole sovittu pidettäviksi hallintokomitean kokouksia.

(4) Sen vuoksi asetuksia (EY) N:o 1164/2005, (EY) N:o 1165/2005, (EY) N:o 1168/2005, (EY) N:o 1700/2005 ja (EY) N:o 1845/2005 olisi muutettava.

(5) Tässä asetuksessa säädetyt toimenpiteet ovat viljan hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

1. Korvataan asetusten (EY) N:o 1164/2005, (EY) N:o 1165/2005, (EY) N:o 1168/2005, (EY) N:o 1700/2005 ja (EY) N:o 1845/2005 4 artiklan 1 kohdan toinen alakohta seuraavasti:

”Seuraavien osittaisten tarjouskilpailujen tarjousten jättämisen määräaika päättyy joka keskiviikko klo 15.00 (Brysselin aikaa), lukuun ottamatta 2 päivää elokuuta 2006, 16 päivää elokuuta 2006 ja 23 päivää elokuuta 2006, koska kyseisillä viikoilla ei järjestetä tarjouskilpailuja.”

2. Korvataan asetusten (EY) N:o 1164/2005, (EY) N:o 1165/2005, (EY) N:o 1168/2005, (EY) N:o 1700/2005 ja (EY) N:o 1845/2005 4 artiklan 1 kohdan kolmannessa alakohdassa oleva ilmaisu ”28 päivänä kesäkuuta 2006” ilmaisulla ”13 päivänä syyskuuta 2006”.

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä kesäkuuta 2006. Komission puolesta Mariann FISCHER BOEL Komission jäsen

(1) EUVL L 270, 21.10.2003, s. 78. Asetus sellaisena kuin se on muutettuna komission asetuksella (EY) N:o 1154/2005 (EUVL L 187, 19.7.2005, s. 11).

(2) EUVL L 188, 20.7.2005, s. 4. Asetus sellaisena kuin se on viimeksi muutettuna asetuksella (EY) N:o 714/2006 (EUVL L 124, 11.5.2006, s. 11).

(3) EUVL L 188, 20.7.2005, s. 7. Asetus sellaisena kuin se on viimeksi muutettuna asetuksella (EY) N:o 1990/2005 (EUVL L 320, 8.12.2005, s. 23).

(4) EUVL L 188, 20.7.2005, s. 16. Asetus sellaisena kuin se on viimeksi muutettuna asetuksella (EY) N:o 800/2006 (EUVL L 144, 31.5.2006, s. 7).

(5) EUVL L 273, 19.10.2005, s. 3.

(6) EUVL L 296, 12.11.2005, s. 3. Asetus sellaisena kuin se on muutettuna asetuksella (EY) N:o 703/2006 (EUVL L 122, 9.5.2006, s. 7).